รัฐบาลไทย-ข่าวทำเนียบรัฐบาล-พ่อเมืองสมุทรสาคร นำภาคีเครือข่าย "แก้ไขในสิ่งผิด" ลงพื้นที่พัฒนา ฟื้นฟู "คลองสี่วาพาสวัสดิ์" เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม
วันอังคารที่ 13 มิถุนายน 2566
13/06/2566
พ่อเมืองสมุทรสาคร นําภาคีเครือข่าย "แก้ไขในสิ่งผิด" ลงพื้นที่พัฒนา ฟื้นฟู "คลองสี่วาพาสวัสดิ์" เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม
พ่อเมืองสมุทรสาคร นําภาคีเครือข่าย "แก้ไขในสิ่งผิด" ลงพื้นที่พัฒนา ฟื้นฟู "คลองสี่วาพาสวัสดิ์" เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันนี้ (13 มิ.ย. 66) นายณรงค์ รักร้อย ผู้ว่าราชการจังหวัดสมุทรสาคร เปิดเผยว่า จังหวัดสมุทรสาคร ได้จัดพิธีลงนามบันทึกข้อตกลงความร่วมมือ (MOU) ของ 12 ส่วนราชการ องค์กรปกครองส่วนท้องถิ่น และภาคีเครือข่าย รวม 30 หน่วยงาน ได้แก่ สํานักงานอุตสาหกรรมจังหวัดสมุทรสาคร สํานักงานทรัพยากรธรรมชาติและสิ่งแวดล้อมจังหวัดสมุทรสาคร โครงการชลประทานสมุทรสาคร โครงการส่งน้ําและบํารุงรักษาภาษีเจริญ สํานักงานเจ้าท่าภูมิภาคสาขาสมุทรสาคร สํานักงานส่งเสริมการปกครองท้องถิ่นจังหวัดสมุทรสาคร อําเภอเมืองสมุทรสาคร องค์การบริหารส่วนจังหวัดสมุทรสาคร เทศบาลตําบลคอกกระบือ เทศบาลตําบลนาดี เทศบาลตําบลบางปลา องค์การบริหารส่วนตําบลบ้านเกาะ เครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้านอําเภอเมืองสมุทรสาคร และสถานประกอบการที่ตั้งอยู่แนวคลองสี่วาพาสวัสดิ์ จํานวน 18 แห่ง พร้อมทั้งจัดกิจกรรมเพื่อพัฒนา ฟื้นฟู คลองสี่วาพาสวัสดิ์ ทําความดีเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลวันเฉลิมพระชนมพรรษา 28 กรกฎาคม 2566 ได้แก่ การสาธิตการตรวจวัดคุณภาพน้ํา การจัดกําจัดผักตบชวา วัชพืช ขยะที่กีดขวางทางน้ํา การตรวจติดตามการติดตั้งถังดักไขมันบริเวณร้านอาหาร การเทน้ําจุลินทรีย์ (EM น้ํา) ตลอดคลองสี่วาพาสวัสดิ์และวัดป่าชัยรังสี โดย Kick off ที่บริเวณสถานีสูบน้ําประตูระบายน้ําคลองสี่วาพาสวัสดิ์ ตําบลบ้านเกาะ อําเภอเมืองสมุทรสาคร จังหวัดสมุทรสาคร
นายณรงค์ รักร้อย ผู้ว่าราชการจังหวัดสมุทรสาคร กล่าวว่า พระบาทสมเด็จพระเจ้าอยู่หัวทรงมีพระราชปณิธานอันแน่วแน่ที่จะทําให้ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” เพื่อความอยู่ดีมีสุขของประชาชน และพัฒนาประเทศชาติให้เจริญก้าวหน้า ซึ่งกระทรวงมหาดไทยได้น้อมนําพระราชดําริในการฟื้นฟูบูรณะแม่น้ําคูคลองในพื้นที่จังหวัด โดยผู้ว่าราชการจังหวัดในฐานะ “นายกรัฐมนตรีของจังหวัด” ต้องเป็นผู้นําในการลุกขึ้นมา “บําบัดทุกข์ บํารุงสุข” แก้ไขในสิ่งผิดและทําสิ่งดี ๆ ให้เกิดขึ้นเพื่อคุณภาพชีวิตที่ดีของประชาชน ด้วยการบูรณาการกับส่วนราชการในพื้นที่และร่วมกับภาคีเครือข่าย ประชาชนและทุกภาคส่วน คัดเลือกแม่น้ําคูคลองเพื่อเป็นพื้นที่ในการจัดกิจกรรมจิตอาสา สร้างจิตสํานึกในการดูแลสิ่งแวดล้อม พร้อมจับมือร่วมกันขับเคลื่อนขยายผลโครงการอนุรักษ์และพัฒนาแม่น้ําคูคลองเพิ่มเติม โดยยังคงพัฒนาลําน้ําสายเดิมอย่างต่อเนื่องเพื่อให้ลําน้ําครบทุกสายเป็นพื้นที่แห่งความสุขอย่างยั่งยืนให้กับประชาชนในพื้นที่
จังหวัดสมุทรสาคร จึงร่วมกับทั้ง 7 ภาคีเครือข่าย ได้แก่ ภาครัฐ ภาควิชาการ ภาคผู้นําศาสนา ภาคเอกชน ภาคประชาชน ภาคประชาสังคม และภาคสื่อมวลชน ร่วมกันจัดกิจกรรมเพื่อพัฒนา ฟื้นฟู คลองสี่วาพาสวัสดิ์ เพื่อทําให้พี่น้องประชาชนมีความสุขเพิ่มมากขึ้น มีความทุกข์ลดลงจนหมดไป อันเป็นการสนองพระราโชบายของพระบาทสมเด็จพระเจ้าอยู่หัวในการแก้ไขในสิ่งผิดและฟื้นฟูแม่น้ําลําคลองให้สะอาด ให้ประชาชนสามารถใช้ประโยชน์จากแหล่งน้ําได้อย่างยั่งยืน เช่น การเกษตร การนําน้ําไปในใช้ในครัวเรือน หรือสถานประกอบการต่าง ๆ ทั้งนี้ จังหวัดสมุทรสาคร เป็นจังหวัดที่มีโรงงานอุตสาหกรรมเป็นจํานวนมากประมาณ 6,000 กว่าแห่ง และเป็นจังหวัดปลายน้ําของแม่น้ําท่าจีนก่อนที่จะไหลลงสู่อ่าวไทย ทําให้ประสบปัญหาด้านสิ่งแวดล้อม ได้แก่ ปัญหาน้ําเสีย ขยะ และปัญหาฝุ่นละออง PM 2.5 จังหวัดจึงได้เลือกที่จะขับเคลื่อนการพัฒนา ฟื้นฟู และแก้ไขปัญหาแหล่งน้ํา และขณะเดียวกันก็ทําหน้าที่เป็นโซ่ข้อกลาง ในการรับฟังปัญหาความต้องการเสียงสะท้อนจากพี่น้องประชาชนตั้งแต่ระดับครัวเรือน ชุมชน หมู่บ้าน ตําบล อําเภอ เพื่อนําไปสู่การรับรู้ของส่วนกลางและรัฐบาลในการวิเคราะห์หาแนวทางแก้ไขปัญหาความเดือดร้อนและส่งเสริมพัฒนาพื้นที่ให้พี่น้องประชาชนในทุกมิติ
นายณรงค์ รักร้อย ผู้ว่าราชการจังหวัดสมุทรสาคร กล่าวในช่วงท้ายว่า “การพัฒนา ฟื้นฟู และแก้ไขปัญหาคลองสี่วาพาสวัสดิ์ในครั้งนี้จะยังผลทําให้ประชาชนและสถานประกอบการสามารถใช้ประโยชน์จากแหล่งน้ําได้เพิ่มมากยิ่งขึ้น และขอขอบคุณทุกภาคส่วนที่เกี่ยวข้องที่ร่วมมือกันบูรณาการอย่างเข้มแข็ง พร้อมทั้งขอเชิญชวนพี่น้องประชาชนทุกคน ได้ร่วมกันดูแลรักษาสิ่งแวดล้อม ทั้งการบริหารจัดการขยะ การดูแลรักษาแหล่งน้ํา และการดําเนินการในทุกด้าน เพื่อคุณภาพชีวิตที่ดี เพื่อสิ่งแวดล้อมที่ดี ที่จะส่งผลทําให้สุขภาพดี อากาศดี แหล่งน้ําดี ท้ายที่สุดพวกเราทุกคนก็จะมีความสุขอย่างยั่งยืน”